
ДО
ОБЩИНСКИ СЪВЕТ
БУРГАС


Д О К Л А Д Н А  З А П И С К А

От ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС



ОТНОСНО: Прекратяване на съсобственост в УПИ VI-1949 в кв. 150 по действащия ПУП – ПРЗ на кв. Рудник - кв. Черно море, гр. Бургас, с идентификатор 07079.712.1949 по КККР на гр. Бургас, чрез продажба на общинската идеална част в имота.

УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление с вх. №70-00-9136/07.11.2023 г., подадено „Джед“ ЕООД чрез упълномощено лице относно прекратяване на съсобственост в недвижим имот, представляващ УПИ VI-1949 в кв. 150 по действащия план на кв. Черно море – кв. Рудник, гр. Бургас.
УПИ VI-1949 в кв. 150 по действащия ПУП-ПРЗ на кв. Рудник –3 кв. Черно море, гр. Бургас, одобрен с Протокол №6/19.02.2004 г. на Общински съвет – Бургас, е с площ 559 кв. м, съответстващ на ПИ с идентификатор 07079.712.1949 по КККР на гр. Бургас, одобрени със Заповед №РД-18-875/13.12.2019 г. на Изпълнителния Директор на АГКК, целият с площ 560 кв. м. 
Посоченият УПИ съответства на част от бивш п-л VIII-1311 в бивш кв. 61 по недействащ план на населеното място от 1978 г. 
Съгласно нот. акт за покупко-продажба на недвижим имот №194, том 18, дело 4630/22.05.2007 г. на Служба по вписванията – Бургас, заявителят е придобил дворно място, с площ от 500 кв. м, представляващо УПИ VI-1949 в кв. 150 по действащия ПУП-ПРЗ на кв. Черно море – кв. Рудник, гр. Бургас.
Община Бургас е собственик на 21/560 кв. м идеални части от ПИ с идентификатор 07079.712.1949, целият с площ 560 кв. м по КККР на гр. Бургас, съответстващи на 20/559 кв. м ид. части от УПИ VI-1949, целият с площ 559 кв. метра, отреден "за жилищно строителство" в кв. 150 по ПУП-ПРЗ на кв. Рудник - кв. Черно море, гр. Бургас, съгласно Акт №10427/29.03.2024 г. за частна общинска собственост.
Съсобствеността в имота е възникнала по силата на действащия ПУП-ПРЗ населеното място, като към имота e придадена част от улица от изток, съгласно удостоверение с изх. №70-00-7035(1)/18.10.2023 г. на дирекция „Устройство на територията“ при Община Бургас и приложена към него комбинирана скица-извадка.
Искането за прекратяване на съсобственост е разгледано на заседание на комисия, назначена с моя Заповед №2895/23.08.2022 г., която с решение от 11.07.2024 г. е установила, че е целесъобразно съсобствеността в имота да се прекрати чрез изкупуване на общинските 21/560 кв. м идеални части от ПИ с идентификатор 07079.712.1949, целият с площ 560 кв. метра по КККР на гр. Бургас, съответстващи на 20/559 кв. м ид. части от УПИ VI-1949, целият с площ 559 кв. м, отреден "за жилищно строителство" в кв. 150 по действащ ПУП-ПРЗ на кв. Рудник - кв. Черно море, гр. Бургас по пазарни цени, тъй като не могат да се обособят в самостоятелен урегулиран поземлен имот по нормите на чл. 19 от Закона за устройство на територията.
Съсобственият имот не носи приходи на Община Бургас, поради което е целесъобразно да се прекрати съсобствеността в имота чрез продажба дела на общината по пазарни цени.
В изпълнение разпоредбите на чл. 41, ал. 2 във връзка с чл. 22, ал. 3 от ЗОС е възложено на независим правоспособен оценител на недвижими имоти, вписан в регистъра на независимите оценители в България, изготвяне на пазарна оценка на общинската идеална част от имота, която е определена в размер на 1160,00 (хиляда сто и шестдесет) лева, без ДДС.
Данъчната оценка на посочените общински идеални части е в размер на 491,40 (четиристотин деветдесет и един лв. и четиридесет ст.) лева.
Имотът, предмет на продажба е включен в Програмата за управление и разпореждане с общинска собственост на Община Бургас за 2024 г., приета с решение по т. 2 от проведеното на 14.02.2024 г. заседание на Общински съвет – Бургас (Протокол №7) в Раздел ІІ, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“. 
С оглед на гореизложеното и в изпълнение на правомощията ми по чл. 73, ал. 1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет – Бургас, като взех предвид протокол от 11.07.2024 г. на комисия, назначена с моя Заповед №2895/23.08.2022 г., което възприемам изцяло, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността, чл. 36, ал. 1, т. 2 от Закона за общинската собственост и чл. 41, ал. 1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет – Бургас, да вземе следното

Р Е Ш Е Н И Е:

Да се прекрати съсобствеността между Община Бургас и „Джед“ ЕООД, с ЕИК 147094573, със седалище и адрес на управление: Област Благоевград, Община Разлог, с. Годлево, чрез продажба на общинските 21/560 (двадесет и един от петстотин и шестдесет) кв. метра ид. части от ПИ с идентификатор 07079.712.1949 (нула седем нула седем девет точка седем едно две точка едно девет четири девет), целият с площ 560 (петстотин и шестдесет) по КККР на гр. Бургас, при съседи имоти с идентификатори: 07079.712.3045, 07079.712.3044, 07079.712.1951, 07079.712.1950, 07079.712.3731, 07079.712.1948, съответстващи на 20/559 (двадесет от петстотин петдесет и девет) кв. метра ид. части от УПИ VI-1949 (шест римско за имот с пл. № хиляда деветстотин четиридесет и девет) в кв. 150 (сто и петдесет), целият с площ 559 (петстотин петдесет и девет) кв. м, отреден "за жилищно строителство" по ПУП-ПРЗ на кв. Рудник - кв. Черно море, гр. Бургас, при граници на целия имот: север - УПИ V-1948, изток - улица, юг - УПИ VII-1950 и УПИ VIII-1951, запад - УПИ X-1952, за които е съставен Акт №10427/29.03.2024 г. за частна общинска собственост, за сумата 1160,00 (хиляда сто и шестдесет) лева, без ДДС.
Приложение: копие от заявление с вх. №70-00-9136/07.11.2023 г. подадено от „Джед“ ЕООД; Акт №10427/29.03.2024 г. за частна общинска собственост; нот. акт за покупко-продажба на недвижим имот №194, том 18, дело 4630/22.05.2007 г. на Служба по вписванията – Бургас; удостоверение и комб. скица-извадка с изх. №70-00-7035(1)/18.10.2023 г. на дирекция „Устройство на територията“ при Община Бургас; скица на поземлен имот, издадена от СГКК - Бургас; удостоверение за данъчна оценка, издадено от МПДТР при Община Бургас; протокол на комисия; пазарна оценка от лицензиран оценител.


ДИМИТЪР НИКОЛОВ
Кмет на Община Бургас

